રોબર્ટે કહ્યું હતું કે ‘આ નવા ટેરિફ ચીનની ૫૦ અબજ ડોલરની આયાત પર અસર કરશે. ચીનની ઔદ્યોગિક નીતિ અને બળજબરીપૂર્વકની ટેક્નોલોજી ટ્રાન્સફર નીતિથી જે વસ્તુઓને લાભ થતો હતો તેના પર આ ટેરિફ લાગુ કરાયા છે.' તેમણે કહ્યું કે ‘ચીને અનેક વર્ષો સુધી અયોગ્ય રીતે વ્યાપાર કર્યો, જેને કારણે અમેરિકન ઈનોવેટર્સે તેમની ટેક્નોલોજી અને તેની વિગતો ચીનને આપવી પડી.' તેમણે કહ્યું કે ‘ચીન અમેરિકાની ટેક્નોલોજી મેળવવા માટે બિન-આર્થિક હેતુનો પણ ઉપયોગ કરે છે અને સરકારી ફંડનો ઉપયોગ કરીને અમેરિકાના બિઝનેસ ખરીદી રહ્યું છે અને ચીનમાં જંગી ઈન્ટેલેક્ચ્યુઅલ પ્રોપ્રટી લાઈસન્સિંગ જરૂરિયાત લાગુ કરે છે. ચીન તેના કોમર્શિયલ લાભ માટે સરકારી નાણાંથી અમેરિકન ટેક્નોલોજીની ચોરી પણ કરાવડાવે છે. તે અમેરિકન અર્થતંત્ર, અમારી ઈન્ટેલેક્ચ્યુઅલ પ્રોપર્ટી અને ટેક્નોલોજી સામે ગંભીર જોખમ છે.